พลังงานดิ้นแก้ปิโตรเลียมพื้นที่ส.ป.ก.
ยกฟ้องนายกฯตั้งกองทุนน้ำมัน เลิกสัมปทานปิโตรเลียมรอบ21,นายอารีพงศ์ ภู่ชอุ่ม ปลัดกระทรวงพลังงาน กล่าวถึงกรณีที่ศาลปกครองสูงสุดมีคำพิพากษาเพิกถอนระเบียบคณะกรรมการปฏิรูปที่ดินเพื่อเกษตรกรรม (บอร์ด ส.ป.ก.) ยินยอมให้พื้นที่ในเขตปฏิรูปที่ดินไปใช้ตามกฎหมายอื่น ซึ่งกระทบต่อการสำรวจและผลิตปิโตรเลียมที่ต้องหยุดสำรวจ 7 บริษัทว่า ในวันที่ 19 มิ.ย.นี้ จะมีการประชุมคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง (ป.ย.ป.) ที่ พล.อ.ประยุทธ์ จันทร์โอชา นายกรัฐมนตรีเป็นประธาน โดยเสนอปัญหาดังกล่าวหารือเพื่อแก้ไขต่อไป,ผู้สื่อข่าวรายงานว่า วานนี้ (13 มิ.ย.) ศาลปกครองกลางได้พิพากษายกฟ้องคดีที่นายสมคิด หอมเนตร กับพวกรวม 27 คน ยื่นฟ้องนายกรัฐมนตรี, คณะกรรมการนโยบายพลังงานแห่งชาติ, คณะกรรมการนโยบายรัฐวิสาหกิจ, คณะกรรมการ บริษัท ปตท.จำกัด (มหาชน) บริษัท ปตท.สำรวจและผลิตปิโตรเลียม จำกัด (มหาชน), รมว.พลังงาน และอธิบดีกรมเชื้อเพลิงธรรมชาติ รวม 6 คน กรณีอนุมัติให้ออกสัมปทานปิโตรเลียมตามประกาศกรมเชื้อเพลิงธรรมชาติ เรื่องเขตพื้นที่แปลงสำรวจปิโตรเลียมบนบกและในทะเลอ่าวไทย ที่เปิดให้ยื่นขอสิทธิสำรวจและผลิตปิโตรเลียม (รอบที่ 21) โดยไม่รับฟังความคิดเห็นของประชาชน เนื่องจากมีการยกเลิกประกาศดังกล่าวไปแล้ว,ทั้งนี้ คำพิพากษาศาลปกครองกลาง ระบุ การที่ผู้ฟ้องคดีที่ 6 ได้ออกประกาศกรมเชื้อเพลิงธรรมชาติ เรื่องเขตพื้นที่แปลงสำรวจปิโตรเลียมบนบกและในทะเลอ่าวไทย ที่เปิดให้ยื่นขอสิทธิสำรวจและผลิตปิโตรเลียม ลงวันที่ 30 ก.ย.2557 จึงเป็นการกระทำตามอำนาจหน้าที่ที่กฎหมายกำหนด แต่ในระหว่างการพิจารณาของศาล ผู้ถูกฟ้องคดีที่ 5 ได้ออกประกาศกระทรวงพลังงานยกเลิกประกาศการยื่นคำขอสิทธิดังกล่าว ส่งผลให้ประกาศการยื่นคำขอสิทธิฯนั้นเป็นอันสิ้นผลไป จึงไม่มีกรณีที่ศาลจะออกคำบังคับให้ผู้ถูกฟ้องคดีที่ 6 ระงับหรือยับยั้งการปฏิบัติหน้าที่ที่เกี่ยวข้องกับการเปิดแปลงสัมปทานรอบที่ 21 ตามคำขอของผู้ฟ้องคดีทั้งยี่สิบเจ็ดคนแต่อย่างใด พิพากษายกฟ้อง,ศาลปกครองกลางยังมีคำพิพากษายกฟ้องในคดีขอให้เพิกถอนคำสั่งนายกรัฐมนตรีที่ 4/2547 ลงวันที่ 23 ธ.ค.2547 เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง และคำสั่งนายกรัฐมนตรีที่ 178/2520 ลงวันที่ 19 ก.ย.2520 กำหนดให้ผู้ค้าน้ำมันส่งเงินเข้ากองทุนรักษาระดับราคาน้ำมันเชื้อเพลิงและการจ่ายเงินชดเชยให้แก่ผู้ค้าน้ำมัน รวมถึงการจัดตั้งกองทุนรักษาระดับราคาน้ำมันเชื้อเพลิง และกองทุนน้ำมันเชื้อเพลิง.
นายอารีพงศ์ ภู่ชอุ่ม ปลัดกระทรวงพลังงาน กล่าวถึงกรณีที่ศาลปกครองสูงสุดมีคำพิพากษาเพิกถอนระเบียบคณะกรรมการปฏิรูปที่ดินเพื่อเกษตรกรรม (บอร์ด ส.ป.ก.) ยินยอมให้พื้นที่ในเขตปฏิรูปที่ดินไปใช้ตามกฎหมายอื่น
อารีพงศ์ ภู่ชอุ่ม,บอร์ด ส.ป.ก.,การสำรวจและผลิตปิโตรเลียม,ขอสิทธิสำรวจและผลิตปิโตรเลียม,ข่าวทั่วไป